Årsmelding Trondheim Piratparti 2016

Avtroppende styre
Trondheim lokallag ble uformelt stiftet fredag 20. september 2012 ved et møte på Den Gode Nabo i Trondheim. Møtet ble organisert av Even Solum Gran. 9 personer meldte seg til en kjernegruppe som jobber med signaturinnsamling og verving av nye ildsjeler. Flere av disse har også vært aktiv i fylkeslaget, men har ikke vært aktiv det siste året. Mye på grunn av skole og flytting.

Interimstyre:
 * Gorm Hanssen fylkeslagsleder sør-trøndelag Piratparti og 1.nestleder Piratpartiet
 * Øyvind Eikrem nestleder sør-trøndelag Piratparti og 2.nestleder Piratpartiet
 * Davor Poljcic - styremedlem sør-trøndelag Piratparti og vara styremedlem Piratpartiet

Vi er sikker på at det er mennesker i Trondheim som er interessert i å stille opp på dugnad for å sørge for at det blir folket som bestemmer, og ikke dinosaurene. Ved å få valgt inn Pirater på Tinget i 2017!

Møter
I Trondheim har vi hatt noen få møter, gjerne på Caf'e NiMuser med løs struktur og med sosialt preg. I hovedsak i forkanten av valget 2015.

Økonomi
Totalt partistøtte fra kongeriket Norge: 4 318,86 - samme sum utbetales fire ganger pr.år. Pengene er foreløpig godt innlåst, ettersom vi ikke enda har et innvalgt styre til å fatte vedtak om hvrdan pengene skal brukes.

Valgresultat
Antall stemmer: 339 Andel 0,4 %0

Oppsummering
Piratpartiet har vært utsatt for et underslag av tidligere partisekretær, som tok med seg et år verdt av partistøtte. I et valgår. Det var rett og slett trist, fordi det koster penger å drive valgkamp og å drive et parti. Og når pengene forsvinner, da forsvinner gjerne også dugnadsånden. Men ikke hos alle. Flere av oss har jobbet jevnt og trutt, og partiet har nå i sommer 2016 igjen penger å bruke. I tillegg har nå også Trondheim lokallag partistøtte som vil bli brukt til aktivitet.

Det vi kunne se i forbindelse med skralt valgkamparbeid, var at som nytt parti (første gang vi stilte i kommunevalg) var det oppløftende at vi fikk så mange stemmer som vi gjorde i forhold til timer brukt i valgbod og ellers. Og det var gjengånde i hele landet at vi fikk flere antall stemmer pr.brukte arbeidstime enn flere andre nye partier. Folk vil ha oss, sålenge vi er synlige. Noe vi ser spesielt på Island, hvor folket har større tillit til Piratpartiet enn sin egen regjering. Og altså en oppslutning på 34% (!).

Grunnleggende rettigheter, direktedemokrati og beskyttelse av samfunnets svakeste har noe for seg, og appellerer til mange nå om dagen. Folk vil ha oss. Men vi trenger å være synlige. Og det klarer vi!

Pirathilsen, Gorm Hanssen, 1.nestleder Piratpartiet og fylkeslagsleder Sør-Trøndelag Piratparti